Lindley

Dorp

Lindley

Lindley se ligging in Vrystaat

Koördinate: 27°52′0″S 27°55′0″O﻿ / ﻿27.86667°S 27.91667°O﻿ / -27.86667; 27.91667
Land|  Suid-Afrika
Provinsie| Vrystaat
Distrik| Thabo Mofutsanyana
Munisipaliteit| Nketoana
Stigting| 1875
Regering

• Tipe| Genoem na
Oppervlak

[1]

• Totaal| 23,0 km2 (8,9 vk. myl)
Bevolking

(2011)[1]

• Totaal| 12 000
• Digtheid| 522/km2 (1 350/vk. myl)
Rasverdeling (2011)

[1]

• Wit mense| 3.6%
• Indiërs/Asiërs| 0.3%
• Bruin mense| 0.3%
• Swart mense| 95.6%
• Ander| 0.2%
Taal (2011)

[1]

• Sotho | 83.6%
• Zoeloe | 6.1%
• Afrikaans | 5.1%
• Gebaretaal | 2.2%
• Ander | 3.1%
Poskode (strate)|

9630

Poskode (posbusse)|

9630

Skakelkode| 058

Lindley is 'n dorp in die Oos-Vrystaat, Suid-Afrika. Die dorp val onder beheer van die Nketoana Plaaslike Munisipaliteit.

## Geskiedenis

[wysig | wysig bron]

Eerw. Daniel Lindley.

Die dorp is vernoem na 'n Amerikaanse Presbiteriaanse sendeling, Daniel Lindley (1801-1880). Daniel Lindley het 'n leraar vir die Voortrekkers geword na die moord op Piet Retief en sy gevolg in 1838. Lindley is gestig in 1875 op die plaas Brandhoek en geproklameer as 'n dorp in 1878. Die landmeter was Charles Pritchard van Bloemfontein en hy het oorspronklik 300 erwe uitgemeet. Vyf strate is na die stigters van die dorp vernoem: Rautenbach, Van den Heever, Sarel Cilliers, Hattingh en De Wet. In 1885 het die eienaars die dorp geskenk aan die NG kerk. Ses jaar later het die NG kerk die bestuur van die dorp aan 'n munisipaliteit oorgedra.

## Tweede Vryheidsoorlog

[wysig | wysig bron]

Daar het verskeie veldslae in die omgewing plaasgevind tydens die Tweede Vryheidsoorlog. Op 2 Februarie 1902 het die Britse Leër die dorp verwoes. Na die oorlog is dit herbou. Een van die inwoners, John Collister-Oats, het 'n veldtog van stapel gestuur om duisende bome te plant.

## Distrik

[wysig | wysig bron]

Die distrik is 2 833 km2 groot. Van die belangrikste gewasse wat verbou word is mielies, koring, aartappels, suiwel en beeste. Daar is ook 'n aanleg vir poeiermelk by die dorp. Daar is 'n oord langs die Valsrivier ontwikkel met 'n meer wat 5 km lank is. Sowat 5 km buite die dorp, op die Kroonstadpad, is daar 'n gedenkteken vir die Britse offisiere van die Imperial Yeomanry wat in gevegte in Mei 1900 daar gesneuwel het.

## Bekende persone gebore in Lindley

[wysig | wysig bron]

Danie Craven.

* Danie Craven (1910-1993), Springbokrugbyspeler, -kaptein en afrigter.
* Stella Blakemore (1906–1991), 'n populêre Afrikaanse jeugskrywer, wat reekse soos Maasdorp en Keurboslaan geskryf het.
* Tienie Holloway (1888–1967), 'n Afrikaanse skrywer van kinderliteratuur.

## Sien ook

[wysig | wysig bron]

* Gereformeerde kerk Lindley
* NG gemeente Lindley
* Lys van dorpe in Suid-Afrika

## Verwysings

[wysig | wysig bron]

1. ↑ 1,0 1,1 1,2 1,3 Som van die hoofplekke Ntha en Lindley tydens die 2011-Sensus.

## Bronne

[wysig | wysig bron]

* Erasmus, B.P.J. Op pad in Suid-Afrika. Jonathan Ball Uitgewers. ISBN 1-86842-026-4.
* Rosenthal, Eric (red.). Ensiklopedie van Suidelike Afrika. Londen en New York: Frederick Warne & Kie Bpk.

* l
* b
* w

Thabo Mofutsanyana-distriksmunisipaliteit, Vrystaat

Setel: Phuthaditjhaba

Setsoto|

Clocolan • Ficksburg • Marquard • Senekal

Thabo Mofutsanyana District within South Africa

Dihlabeng|

Bethlehem • Clarens • Fouriesburg • Paul Roux • Rosendal

Nketoana|

Arlington • Leratswana • Lindley • Petrus Steyn • Reitz

Maluti-a-Phofung|

Aberfeldy • Harrismith • Kestell • Makwane • Phahameng • Phuthaditjhaba • Swinburne • Tlholong • Tseki

Phumelela|

Memel • Verkykerskop • Vrede • Warden

Mantsopa|

Excelsior • Hobhouse • Ladybrand • Marseilles • Thaba Phatswa • Tweespruit
*[l]: Lees hierdie sjabloon
*[b]: Bespreek hierdie sjabloon
*[w]: Wysig hierdie sjabloon